Mogare

Mogare wa tlhaselo ya masole a mmele ( HIV )  ke mogare o o boelang morago  o o tlhaselang masole a mmele . Fa go sa alafiwe, go ka baka maemo a a farologaneng go akaretsa le bolwetse jwa go tlhasela masole a mmele ( AIDS ). Ke bolwetse jo bo ka thibelwang .  E ka laolwa ke kalafi mme ya nna boemo jwa boitekanelo jo bo sa foleng jo bo ka laolegang.  Le fa go se na kalafi kgotsa molemo wa mogare, kalafi e e ka fokotsa tsela ya bolwetse mme, fa e ka dirisiwa pele ga go tswelela ga bolwetse jo bo bonagalang, e ka atolosa lobaka lwa botshelo jwa motho yo o tshelang ka HIV go fitlha kwa maemong a a gaufi le a a tlwaelegileng.  Motho yo o nang le mogare wa HIV yo o mo kalafing a ka lebelela go tshela botshelo jo bo tlwaelegileng, mme a ka tlhokafala ka mogare .  Kalafi e e atlegileng ya batho ba ba nang le HIV (batho ba ba tshelang ka HIV) e akaretsa thulaganyo ya melemo ya botshelo jotlhe go gatelela mogare kgotsa go dira gore morwalo wa mogare o se ka wa bonagala.

Kalafo e kgothaletswa kgang ya tlhahlobo e entswe. Motho yo o nang le mogare wa hiv le morwalo wa megare o o sa lemotshegeng ka ntlha ya kalafi ya nako e telele tota ga a na kotsi ya go fetisa mogare wa HIV ka tlhakanelodikobo. Matsholo a a dirilweng ke UNAIDS le mekgatlho mo lefatsheng lotlhe a tlhalositse seno jaaka Ga go Lemogege  Ga go Fetisiwe

Kwa ntle ga kalafi tshwaetsego e ka kgoreletsa masole a mmele mme kwa bofelong ya tswelela go nna AIDS.Ka dinako  dingwe e ka tsaya dingwaga di le dints  Morago ga tshwaetsego ya ntlha motho a ka nna a se ka a lemoga matshwao ape, kgotsa a ka nna a itemogela paka e khutshwane ya bolwetse jo bo tshwanang le jwa mokgotlhwane . Ka tlwaelo paka e e latelwa ke paka e telele ya go tlhoga e e senang matshwao ape.  Kwa bofelong tshwaetsego ya HIV e tlisa kotsi ya go nna le ditshwaetso tse dingwe , jaaka mafatlha, mmogo le ditshwaetsego tse dingwe tse di ka nnang teng. Kwa ntle ga kalafi motho yo o tshelang ka mogare wa HIV o ka solofela go tshela dingwaga di le 11. Go dira diteko go sa le gale go ka bontsha fa go tlhokega kalafi go emisa go tswelela pele gono le go thibela go tshwaetsa ba bangwe.

HIV e fitlhelwa thata ka tlhakanelodikobo e e sa sireletsegang go akaretsa le tlhakanelodikobo ya marago, ya molomo le ya bosadi . Dinalete tse di kgotletsweng tsa ka fa tlase ga letlalo kgotsa ditshelo tsa madi, le go tswa mo go mmè go ya kwa ngwaneng ka nako ya boimana, pelegi, kgotsa go amusa.Diedi dingwe tsa mmele, tse di jaaka mathe, mofufutso le dikeledi, ga di fetise mogare ono. Thobalano ya molomo ga e na kotsi e ntsi ya go fetisa mogare ono. Ditsela tsa go tila go tshwarwa ke HIV le go thibela go anama ga yone di akaretsa thobalano e e babalesegileng, kalafi ya go thibela tshwaetsego  kalafi ya go emisa tshwaetsego mo mothong yo o sa tswang go tsenwa ke yone go alafa ba ba tshwaetsegileng, le mananeo a go ananya dinalete . Bolwetse mo leseeng gantsi bo ka thibelwa ka go naya mme le ngwana melemo ya antiretroviral .
Karolo:TRANSLATED